\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ΕΠΙΔΟΜΑΤΑ**

Α. Όλα τα παλιά επιδόματα που ίσχυαν έως 31 Οκτωβρίου 2011 κα­ταργούνται.

Σχετικά, το άρθρο 30 του ν. 4024/2011 (ΦΕΚ 226 Α΄), αναφέρει τα εξής:

Άρθρο 30

Λοιπές παροχές, επιδόματα, αμοιβές και αποζημιώσεις

1. Πέραν των επιδομάτων και παροχών του παρόντος Κεφαλαίου, όλα τα λοιπά επιδόματα, αμοιβές και αποζημιώσεις, που καταβάλλονται στους υπαλλήλους που εμπίπτουν στις διατάξεις του παρόντος Κεφα­λαίου, μέ­χρι την έναρξη της ισχύος του, με οποιαδήποτε ονομασία, συ­μπεριλαμβα­νομένων και των εξόδων κίνησης, εφόσον τα έξοδα αυτά προβλέπονται με τις ισχύουσες μέχρι την έναρξη του παρόντος διατάξεις να καταβάλλο­νται ανεξαρτήτως της μετακίνησης του υπαλλήλου, καταρ­γούνται εφόσον δεν προβλέπεται ρητά η χορήγησή τους από τις διατάξεις του κεφαλαίου αυτού. Στα ως άνω καταργούμενα επιδόματα, αμοιβές και αποζημιώσεις δεν περιλαμβάνονται τα προβλεπόμενα από τις διατάξεις της παραγράφου 2 του άρθρου 20 του ν. 2606/1998 (ΦΕΚ 89 Α΄), των άρθρων 34 και 34α του ν. 2682/1999 (ΦΕΚ 16 Α΄), της παραγράφου 22 του άρθρου 9 του ν. 2266/1994 (ΦΕΚ 218 Α΄) και της παραγράφου 4 του άρθρου 72 του ν. 3528/2007 (ΦΕΚ 26 Α΄), καθώς και το επίδομα υπηρε­σίας αλλοδαπής και το ειδικό επιμίσθιο που καταβάλλεται στους ανω­τέρω υπαλλήλους για την εκτέλεση υπηρεσίας τους στο εξωτερικό.

Β. Τα νέα επιδόματα είναι δύο:

1. Οικογενειακή παροχή, με βάση τον αριθμό των παιδιών
2. Επίδομα Θέσης ευθύνης

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Επίδομα Θέσης Ευθύνης**

Σχετική νομοθεσία (Άρθρα νόμων, εγκύκλιοι):

1) Άρθρο 18, παράγρ. 1 του Ν. 4024/2011 (ΦΕΚ 226, τ. Α΄), σελ. 6693 (Εφ. Κυβέρ).

2) Εγκύκλιος ΔΙΔΑΔ/Φ.31.17/882/οικ. 21500/ 31-10-2011, Μέρος Α΄, παράγρ. 6, σελ. 6-8.

3) Εγκύκλιος με αριθμ. πρωτ: 2/784000/0022/14-11-2011 του Υπουρ­γείου Οικονομικών, σελ. 11-12: «Επί του άρθρου 18».

**Προϋποθέσεις επιλογής σε θέσεις ευθύνης.**

**Προσόντα διευθυντών και προϊσταμένων τμημάτων**

Σχετική νομοθεσία (Άρθρα νόμων, εγκύκλιοι):

1) α) Άρθρο 10 του Ν. 4024/2011 (ΦΕΚ 226, τ. Α΄), σελ. 6693 (Εφ. Κυ­βέρ) και,

β) Άρθρο 18, παράγρ. 1, του ιδίου παραπάνω νόμου.

2) Εγκύκλιος ΔΙΔΑΔ/Φ.31.17/882/οικ. 21500/ 31-10-2011, Μέρος Α΄, παράγρ. 6, σελ. 6-8.

3) Εγκύκλιος με αριθμ. πρωτ: 2/784000/0022/14-11-2011 του Υπουρ­γείου Οικονομικών, σελ. 11-12: «Επί του άρθρου 18».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Όσον αφορά το Επίδομα Θέσης Ευθύνης, που αναφέρεται στο Ενιαίο Μισθολόγιο Ν. 4024/2011 (ΦΕΚ 226/Α΄/27-10-2011), ειδικότερα στο Άρθρο 18, παράγρ. 1, περίπτωση α, εδάφιο γγ:

«1. Στους προϊσταμένους οργανικών ομάδων του Δημοσίου, οιουδήποτε επιπέδου καταβάλλεται, για όσο χρόνο ασκούν τα καθήκοντά της, μηνιαίο επί­δομα θέσης ευθύνης οριζόμενο, κατά βαθμίδα θέσης, ως εξής:

……………………………….

γγ. Προϊστάμενοι τμημάτων Διοίκησης διακόσια πενήντα (250) ευρώ)»,

Άρα, για να το πάρει κάποιος από εμάς, χρειάζεται:

1) Να γίνει Τροποποίηση του Κανονισμού Εσωτερικής Υπηρεσίας (ή Εσωτερικού Κανονισμού Λειτουργίας και Κατάστασης Προσωπικού) αφενός, και

2) Να γίνει Διάρθρωση της Υπηρεσίας (του ΤΟΕΒ) σε Τμήματα αφε­τέρου.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*